BEAUTY พุ่งเกือบ 3% โบรกฯเคาะเป้า 10.30 บ. คาดผลงานปีนี้ฟื้นตัวเด่น หลังขยายตลาดจีนเพิ่ม
BEAUTY พุ่งเกือบ 3% โบรกฯแนะซื้อเป้า 10.30 บ. คาดผลงานปีนี้ฟื้นตัวเด่น หลังขยายตลาดจีนเพิ่ม ล่าสูด ณ เวลา 16.14 น. อยู่ที่ 7.85 บาท บวก 0.20 บาท หรือ 2.61% สูงสุดที่ 7.90 บาท ต่ำสุดที่ 7.50 บาท ด้วยมูลค่าซื้อขาย 594.96 ล้านบาท
8 ก.พ. 2562

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสูด ณ เวลา 16.14 น. อยู่ที่ 7.85 บาท บวก 0.20 บาท หรือ 2.61% สูงสุดที่ 7.90 บาท ต่ำสุดที่ 7.50 บาท ด้วยมูลค่าซื้อขาย 594.96 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” BEAUTY ประเมินราคาเป้าหมาย 10.30 บาท ปัจจุบัน BEAUTY เทรด อยู่ที่ PER 17.6x เทียบเท่า -1.5SD PER Avg. 32.7x ซึ่งต่ำสุดในกลุ่ม Commerce และมี Dividend yield ที่ 5.6% ซึ่งสูงกว่า peer
ทั้งนี้จากการรายงานว่า BEAUTY เปิดฉากรุกหนักตลาดจีน จับมือพันธมิตร Carrot Mall ตัวแทนจำหน่ายรายใหญ่ บุกตลาดหลัก( General Trade ) Mainland China พร้อมแต่งตั้งตัวแทนจำหน่าย Cross Border E-commerce เจาะตลาดออนไลน์จีนเพิ่ม เผยผลิตภัณฑ์ Beauty Buffet ได้รับ อย.จีนแล้ว 5 SKUs สำหรับตลาดจีนเน้นการขยายช่องทางการจัดจำหน่ายใหม่ ผ่าน 3 ช่องทางหลัก ได้แก่ CBEC, General trade ออนไลน์และออฟไลน์ เช่น เทรดดิชั่นนอลเทรด คอนวีเนียนสโตร์ โมเดิร์นเทรด และการจำหน่ายทั้งแบบค้าปลีกและค้าส่งผ่านลูกค้ารายย่อย
โดย บล.เคทีบี (ประเทศไทย) มีมุมมองเป็นบวกกับรุกขยายตลาดจีนของ BEAUTY จึงได้สอบถามไปยังบริษัทฯ  BEAUTY ได้ตั้งเป้ารายได้จาก CBEC อยู่ที่ 500 ล้านบาท และ General Trade ออนไลน์และออฟไลน์ของจีนอยู่ที่ 1,000 ล้านบาท ปัจจุบันได้มีการส่งสินค้าล็อตแรกสำหรับจำหน่ายใน General Trade ไปที่จีนในช่วงปลายปีที่คาดอยู่ที่ 60 ล้านบาท
สำหรับปี 2562 มองว่าผลประกอบการ BEAUTY จะกลับมาฟื้นตัวอีกครั้ง อยู่ที่ 1,306 ล้านบาท (โต 16% เมื่อเทียบจากปีก่อน) หนุนโดย 1) SSSG อยู่ที่ 7% 2) รายได้ต่างประเทศขยายตัวโดดเด่น จากการรับรู้รายได้ของ CBEC และ General เต็มปี เรามองว่าจะช่วยแก้ปัญหาการตรวจเข้มของศุลกากรจีน ทั้งนี้ ยังไม่ได้รวมรายได้จาก General Trade ของจีนในประมาณการปี 2562 และ 3)คาด SG&amp;A ปรับตัวลดลง จากการเปลี่ยนแผนขยายสาขาแต่เน้นรุกทำตลาด E-Commerce ในไทยซึ่งมีค่าใช้จ่ายที่ต่ำกว่าแทน